IEPIRKUMA

 **“Būvprojekta izstrāde un autoruzraudzība objektā “Piestātnes un krasta stiprinājumu atjaunošana un pārbūve Roņu ielā 2, Liepājā”” (identifikācijas Nr. VAMOIC 2018/203) komisijas 2018.gada 08.novembra sēdē sniegtās atbildes uz ieinteresētā piegādātāja uzdotajiem jautājumiem.**

***1.jautājums:***

NOLIKUMA 1.1. punktā ir teikts, ka IEPIRKUMS tiek veikts saskaņā ar Publisko iepirkumu likumu, bet, piemēram, NOLIKUMA 4.5. punktā ir teikts: „..par plānoto līgumu 9. panta kārtībā..” un „..9. panta astotās daļas izslēgšanas noteikumi.”. Norādes uz 9. pantu un 9. panta astoto daļu ar izslēgšanas noteikumiem liek secināt, ka IEPIRKUMS tiek veikts saskaņā ar Publisko iepirkumu likuma 9. pantu.
Lūdzam Jūs apstiprināt, ka IEPIRKUMS tiek veikts saskaņā ar Publisko iepirkumu likuma 9. pantu „Iepirkumi, kuriem nepiemēro šajā likumā noteiktās iepirkumu procedūras”!

***1.atbilde:***

Iepirkums “Būvprojekta izstrāde un autoruzraudzība objektā “Piestātnes un krasta stiprinājumu atjaunošana un pārbūve Roņu ielā 2, Liepājā”” tiek veikts saskaņā ar Publisko iepirkumu likuma 9. pantu.

***2.jautājums:***

NOLIKUMA 8. pielikuma 3.7. punktā ir teikts: „3.7. Norēķinu par kvalitatīvi, Līguma noteikumiem atbilstoši izstrādāto Būvprojektu Pasūtītājs veic 30 (trīsdesmit) kalendāro dienu laikā, pēc Uzņēmēja sagatavota rēķina saņemšanas pie Pasūtītāja (Pasūtītāja kancelejas atzīme par dokumenta saņemšanu) un būvprojekta nodošanas-pieņemšanas akta (Līguma 11.2. apakšpunkts) parakstīšanas.”
Vēršam Jūsu uzmanību, ka šāda apmaksas kārtība būvprojekta izstrādātājam nozīmē darbu veikšanu vairāku mēnešu garumā bez jebkādas atlīdzības saņemšanas. Maksimālais iespējamais laiks no līguma noslēgšanas līdz apmaksas saņemšanai ir septiņi mēneši, ko veido 26 nedēļas jeb seši mēneši projektēšanai un 30 dienas jeb viens mēnesis norēķiniem. To nevar uzskatīt par normālu uzņēmējdarbības praksi, ja darbu veicējam vairāk kā pus gadu ir jāstrādā bez atlīdzības. Lūdzam Jūs ņemt vērā arī to, ka esošās apmaksas kārtības gadījumā apmaksa par topogrāfisko uzmērīšanu un ģeotehnisko izpēti, kas veicamas līguma izpildes sākumstadijā, būs pilnībā jāsedz projektētājam no saviem līdzekļiem.
Lūdzam Jūs mainīt apmaksas kārtību, nosakot, ka apmaksa par sniegtajiem pakalpojumiem tiek veikta pa daļām, piemēram, būvprojektēšanai:

* 20 % avansa maksājums pēc līguma noslēgšanas;
* 20 % pēc būvprojekta minimālā sastāvā izstrādes un būvatļaujas saņemšanas;
* 50 % pēc būvprojekta saskaņošanas ar Pasūtītāju;
* 10 % pēc būvvaldes atzīmes par projektēšanas nosacījumu izpildi saņemšanas.

Lūdzam Jūs paredzēt veikt norēķinus par autoruzraudzības pakalpojumiem ar ikmēneša maksājumiem proporcionāli līgumcenai par autoruzraudzības pakalpojumiem.

***2.atbilde:***

Līguma projekta par būvprojekta izstrādi un autoruzraudzību 3.7.punktā noteiktā norēķina kārtība par būvprojekta izstrādi netiks mainīta, līdz ar to norēķins par kvalitatīvi izstrādāto būvprojektu tiks veikts 30 kalendāro dienu laikā, pēc Uzņēmēja sagatavota rēķina saņemšanas pie Pasūtītāja un būvprojekta nodošanas-pieņemšanas akta parakstīšanas, bet par paveiktajiem autoruzraudzības darbiem – 30 kalendāro dienu laikā pēc apstiprināta akta par būves pieņemšanu ekspluatācijā un Uzņēmēja sagatavota, iesniegta rēķina saņemšanas pie Pasūtītāja (Pasūtītāja Kancelejas atzīme par dokumenta saņemšanu).

***3.jautājums:***

Saskaņā ar NOLIKUMA 6. pielikuma 7.2. punktu projektā iekļautās inženierbūves (piestātnes) garums ir 125 m, bet saskaņā ar Liepājas ostas noteikumiem 89. piestātnes garums ir ~132 m. SIA “Witteveen+Bos Latvia” piedalījās minētās piestātnes apsekošanā 2016. gadā un konstatēja, ka faktiskais piestātnes garums, kuru Jūras spēki lieto savām vajadzībām ir aptuveni 145 m.

Lūdzam Jūs apstiprināt, ka atjaunošanas / pārbūves būvprojekts ir jāizstrādā tikai 125 m garajam piestātnes posmam, kas norādīts NOLIKUMA 6. pielikuma 11. lpp. esošajā Zemes robežu plānā!

***3.atbilde:***

Piestātnes pārbūves projekts jāizstrādā valsts aizsardzības objekta robežās, kas norādītas *projektēšanas uzdevumā*.

***4.jautājums:***

NOLIKUMA 6. pielikuma 8.2. punkta 3. apakšpunktā un NOLIKUMA 6. pielikuma 4. pielikuma 2.2. punktā ir minēts, ka segumam jābūt piemērotam degvielas vedēja ar pilnu masu 60 t radītajām slodzēm. Lūdzam Jūs definēt slodžu shēmu, t. i. cik tuvu piestātnes malai jābūt nodrošinātai iespējai piekļūt ar minēto transportlīdzekli. Slodžu shēma var būtiski ietekmēt būvprojekta risinājumus un būvprojekta izstrādes izmaksas.

***4.atbilde:***

Degvielas uzpildes transportlīdzeklim, pārvietojoties pa piestātni, ir jānodrošina JS kuģu apkalpošana.

***5.jautājums:***

Lūdzam Jūs apstiprināt, ka ievērtējamā degvielas vedēja pilna masa tiešām ir 60 t! Šāda vērtība ievērojami pārsniedz Ceļu satiksmes noteikumos noteikto transportlīdzekļu maksimālo faktisko masu un bez īpašas atļaujas tik smagu transportlīdzekļu pārvietošanās pa koplietošanas ceļiem līdz Jūsu piestātnei nav atļauta.

***5.atbilde:***

Jā, 60 t. Militārām vajadzībām izmanto arī lielāka tilpuma degvielas cisternas.

***6.jautājums:***

NOLIKUMA 6. pielikuma 10.5. punktā ir teikts: „paredzēt trīs kanalizācijas pieslēguma vietas ar noteci uz pilsētas kanalizāciju (kuģu vajadzībām)”. Pamatojoties uz šobrīd pieejamo informāciju nav iespējams aplēst kanalizācijas pieslēguma vietu pievienošanas pilsētas kanalizācijas sistēmai būvprojektēšanas apjomu un izmaksas. Lūdzam Jūs norādīt tuvumā esošo pilsētas kanalizācijas tīklu atrašanās vietas (ja iespējams, topogrāfiskā plāna veidā)!

***6.atbilde:***

Iepirkuma nolikuma 5.5. punkts paredzēja objekta apskati dabā 2018.gada 05.novembrī plkst.11:00. Pasūtītājs neliedz pretendentiem pieprasīt nepieciešamo informāciju par pilsētas kanalizācijas tīkliem SIA “Liepājas ūdens”.

***7.jautājums:***

Kvalitatīva un ekonomiski pamatota piedāvājuma sagatavošanai SIA “Witteveen+Bos Latvia” lūdz pagarināt NOLIKUMA 5.3. punktā noteikto piedāvājumu iesniegšanas termiņu par vienu nedēļu.

***7.atbilde:***

Publisko iepirkumu likuma 9.pants neparedz iespēju pagarināt piedāvājumu iesniegšanas termiņu.

Komisijas priekšsēdētājs: *(personiskais paraksts)* G.Grīnieks

*NORAKSTS PAREIZS*

Centra Juridiskā un iepirkumu nodrošinājuma departamenta

Infrastruktūras līgumu un iepirkumu nodaļas pārvaldes referente

M.Runce *(personiskais paraksts)*

Rīgā, 09.11.2018.